**Formai bírálati szempontok a KA2 közoktatási stratégiai partnerségek pályázatok esetében 2015-ben**

* A [megfelelő 2015. évi KA2 űrlapon](http://www.tka.hu/palyazatok/535/palyazati-dokumentumok) nyújtották be a pályázatot.
* A pályázati űrlapot a 2015. március 31. déli 12:00-i (brüsszeli idő szerint) pályázati határidőig benyújtották.
* A pályázó intézmény hivatalos képviselője/képviselői által aláírt és lepecsételt M. nyilatkozati oldalt csatolták a pályázati űrlaphoz.
* A pályázati űrlapot valamely program ország hivatalos nyelvén töltötték ki.
* A partnerségben szereplő intézmények jogosultak pályázni (az Erasmus+ pályázati útmutatóban írtaknak megfelelően)
* Minimum 3 program ország egy-egy intézménye alkotja a partnerséget. *Iskolák, óvodák Stratégiai partnersége pályázat esetén minimum két program ország egy-egy köznevelési intézménye alkotja a partnerséget. Régiók köznevelési témájú stratégiai partnersége pályázat esetén minimum két program ország regionális oktatási hatósága alkotja a partnerséget.*
* Régiók köznevelési témájú stratégiai partnersége pályázat esetén a partnerségben szereplő regionális oktatási hatóságok helyi szinten bevontak a partnerségbe legalább egy köznevelési intézményt valamint az oktatás, képzés, ifjúság, munkaerőpiac terén aktív valamely más típusú intézményt.
* A pályázatot annak az országnak a nemzeti irodájához nyújtották be, melyben a pályázó intézményt alapították.
* A pályázó intézményre az Erasmus+ pályázati útmutató C. pontjában meghatározott kizáró okok egyike sem érvényes.
* A pályázati űrlaphoz csatolták a megfelelően kitöltött és a hivatalos képviselők által aláírt, lepecsételt [megbízó levele(eke)t](http://www.tka.hu/getDoc.php?doc=a739eb585292be58c99962fd287acafb1a459b72) (mandate letter). *Iskolák, óvodák stratégiai partnersége esetén nem kell csatolni.*
* A pályázati űrlaphoz csatolták a [projekttevékenységek és eredmények időtervét tartalmazó GANTT-diagrammot](http://www.tka.hu/getDoc.php?doc=3aec82c18ccca37a61500a2c658e353667387d9d).